Vammaisten henkilöiden oikeuksien neuvottelukunta VANE

Kokous 3/2020

**Aika tiistai 15.9.2020 klo 13.00-15.40**

**Paikka Sosiaali- ja terveysministeriö, Meritullinkatu 8, Skype-kokous**

**Jäsen Henkilökohtainen varajäsen**

-pj. STM

Alanne Kaisa, vpj. (x) Vammaisfoorumi ry

Artemjeff Panu (-) OM Nousiainen Katriina (x) OM

Bertell Sanna-Maria (-) Elinkeinoelämän Kamppi Elina (-) Finanssiala ry

keskusliitto EK

Spolander Mia (x) UM Hasenson Janina (-) UM

Gustafsson Henrik (x) Vammaisfoorumi ry Gustafsson Ulf (-) Vammaisfoorumi ry

Jääskeläinen Marko (x) Vammaisfoorumi ry Rasa Jukka (-) Vammaisfoorumi ry

Kokko Sari (x) Vammaisfoorumi ry Jakobsson Matthias (-) Vammaisfoorumi ry

Maijala Juha-Pekka (-) YM Kilpelä Niina (x) YM

Mårtensson Anne (-) OKM Piispanen Toni (x) OKM

Nordlund Jaana (-) Vammaisfoorumi ry Rautiainen Satu (x) Vammaisfoorumi ry

Pukki Heta (x) Vammaisfoorumi ry Tuokko Riitta-Maija (-) Vammaisfoorumi ry

Sariola Jukka (x) Vammaisfoorumi ry Metsävainio Katja (-) Vammaisfoorumi ry

Tiensuu Alli (x) SAK ry Sahamies Miika (-) Akava ry

Tötterman Patrik (-) TEM Haavisto-Vuori Päivi (x) TEM

Viemerö Jaana (-) Kuntaliitto Vogt Ellen (-) Kuntaliitto

Åkermarck Mikael (x) LVM Vesanen-Nikitin Irja (-) LVM

Merja Heikkonen (x) VANE/STM

Hoffrén Tea (x) VANE/STM

Emmi Alatalo (x) VANE/STM

Puhakka Katariina (x) VANE/STM

**Pysyvät asiantuntijat**

Joronen Mikko (x) Ihmisoikeuskeskus

Hirvasvuopio Janne (-) Saamelaiskäräjät Tervonen Joanna (x) Saamelaiskäräjät

Katsui Hisayo (-) Helsingin yliopisto

Lepistö Jari (-) SM

Lindqvist Gunilla (-) Ahvenanmaan maakuntahallitus

Raassina Anne-Mari (sij.) (x) STM

Mölläri Markku (x) VM

Nurmi-Koikkalainen Päivi (-) THL

**Kutsutut asiantuntijat**

Heli Hätönen (x) STM

Käsiteltävät asiat

# 1. Kokouksen avaus

Puheenjohtaja avasi kokouksen klo 13.08.

# 2. Esityslistan hyväksyminen

Lisättiin asiakohtaan 9 yksi esityslistan toimittamisen jälkeen saapunut lausunto, yksi vireillä oleva lausunto sekä yksi lausumatta jäänyt lausuntopyyntö. Lisättiin uusi asiakohta 10, johon tuli nimeämispyyntö OM:n syrjinnän seurannan asiantuntijaryhmään. Lisättiin asiakohtaan 11 tieto VANEssa aloittaneesta korkeakouluharjoittelijasta. Hyväksyttiin esityslista näillä lisäyksillä.

# 3. Edellisen kokouksen pöytäkirjan hyväksyminen

Hyväksyttiin edellisen kokouksen pöytäkirja.

# 4. Ministeriöiden kuulumiset

 Ministeriöiden edustajat esittelevät oman hallinnonalansa ajankohtaiset kuulumiset, erityisesti hallitusohjelman toimeenpanoon liittyvät, vammaisten ihmisten näkökulmasta keskeiset asiat.

**Liikenne- ja viestintäministeriö**: Taksilainsäädännön esitysluonnos oli kesäkuussa lausuntokierroksella. HE on tarkoitus antaa eduskunnalle syyskuun aikana ja tavoite on, että laki tulisi voimaan vuoden 2021 alussa. Liikenteen ja viestinnän digitaaliset palvelut esteettömiksi Toimenpideohjelma 2017–2021 on voimassa vuoden 2021 loppuun. Ohjelman seminaari siirtyy koronan vuoksi keväälle 2021. Sähköisten palvelujen uudistamisen valiokuntakuulemiset ovat käynnissä, kyse on tilausohjelmapalveluihin laajentamisesta ja fokuksessa on erityisesti ääni- ja tekstityspalvelun laajentuminen yksityisille toimijoille. Euroopan komissio on avannut julkisen kuulemisen matkustajan oikeuksista, Anu Santaharju Liikenne- ja viestintävirastosta on yhteyshenkilönä (anu-santaharju@traficom.fi). Kuulemispyyntö on toimitettu VANElle, Kynnys ry:lle ja Invalidiliitolle.

**Oikeusministeriö**: Yhdenvertaisuuslain osittaisuudistuksen julkistamisseminaari on 25.11.2020. Selvityksen pohjalta asetetaan tavoitteita uudistukselle, ja tavoitteena on vuoden 2021 alussa saada lakihanke käyntiin. Yhdenvertaisuussuunnittelun työkalujen kehittämiseen on saatu EU-rahoitusta vuodelle 2021, mukana ovat yhdenvertaisuusvaltuutettu ja THL. Kunnille on tarkoitus kehittää verkkokoulutus aiheesta. Valmisteilla on laajempi policy brief koronan yhdenvertaisuusvaikutuksista.

Hallitusohjelmaan liittyen tehostetaan syrjinnän ja viharikosten seurantaa, johon on saatu pieni EU-rahoitus, VANElta on pyydetty jäsentä asiantuntijaryhmään. Tiedolla vihaa vastaan –hankkeen selkokielinen materiaali suomeksi ja ruotsiksi menee ensi viikolla järjestöille kommentoitavaksi. Ensi vuonna on tulossa alueellisia koulutuksia viharikoksista vammaisille ihmisille. Samassa hankkeessa kehitetään rinnakkaisraportointia, tarkoituksena on parantaa kokonaiskuvaa viharikosten vaikutuksista.

**Sosiaali- ja terveysministeriö**: 15.9.2020 oli henkilökohtaisen budjetoinnin päivät THL:n kanssa, ja yhteensä 2,9 miljoonan euron valtionavustuspäätökset myönnettiin yhdeksälle alueelliselle hankkeelle. Osana henkilökohtaisen budjetoinnin hanketta THL valmistelee ensi vuoden loppuun mennessä luonnoksen henkilökohtaista budjetointia koskevaksi hallituksen esitykseksi. Asiakasmaksulainsäädäntö on tarkoitus antaa eduskunnalle lähiviikkoina. Kuntoutusuudistuksen valmistelu on vireillä, kuntoutustoimikunnan ehdotuksia on tarkoitus viedä eteenpäin osana STM:n menossa olevia hankkeita. Apuvälineasiasta ei ole johdon päätöksiä eikä poliittisia päätöksiä vielä. Työryhmän toiveena on, että työ jatkuu, sillä suositusperusteiden kehittyminen on tärkeää.

Osallisuustyöryhmä sai jatkoaikaa lokakuun loppuun koronan takia, tarkoitus on järjestää lausuntokierros marras-joulukuussa. Sirkka Sivula THL:sta on Kirsi-Maria Malmlundin sijainen. Vanhuspalvelulaki on lausuntokierrossa, ja käydään läpi, onko siinä vammaisia henkilöitä koskevia asioita liittyen sosiaalihuoltolain palveluasumiseen ja omaishoidon tukeen. Sote-uudistus ja budjettiriihi ovat ajankohtaisia STM:ssä.

**Sisäministeriö**: Ei kuulumisia.

**Työ- ja elinkeinoministeriö**: Kesän aikana esillä ovat olleet osatyökykyisten asiat sekä koronan jälkihoito lyhyellä ja pitkällä tähtäimellä; nämä aiheet tuodaan esiin elvytysmäärärahoja mietittäessä. Budjettiriihen linjaukset määrittävät sen, mitä konkreettisesti viedään eteenpäin. Työkykyohjelmaa tehdään yhdessä STM:n kanssa osana hallitusohjelman hanketta. Anni Kyröläinen on saanut valmiiksi selvityksen vammaisten henkilöiden työllistymisen esteistä. [Selvitys löytyy valtioneuvoston sivuilta](http://julkaisut.valtioneuvosto.fi/handle/10024/162325).

**Ulkoministeriö**: YK:n vammaisyleissopimuksen sopimuspuolikokous pyritään järjestämään 8.-10.12.2020 New Yorkissa, mutta päivämääriä ei ole vielä vahvistettu. Myöskään kokouksen tarkkaa muotoa ei ole vielä voitu päättää, mutta ilmeisesti etäosallistuminen on mahdollista. Kokouksen tarkempien järjestelyjen selvittyä kootaan valtuuskunta ja otetaan yhteyttä jo nimettyihin valtuuskunnan jäseniin. Yleisteema kokouksessa on vammaisyleissopimuksen ja Agenda 2030:n täytäntöönpano. Suomi vetää yhtä alateemaa, osallistavien ympäristöjen edistämistä. Muita teemoja ovat ikääntyneiden vammaisten henkilöiden oikeudet sekä vammaisuus ja yritystoiminta.

YK:ssa neuvotellaan liiketoimintaa ja ihmisoikeuksia koskevaa yleissopimusta; neuvottelut alkuvaiheessa, Suomi ja EU eivät ole vielä aktiivisia, lausuntopyyntöjä ehkä tulossa ainakin vammaisjärjestöille. YK:n vammaiserityisraportoija on lopettanut, uuden raportoijan nimitys ei ole vielä julkinen. UM:ssä aloittaa vammaissuurlähettiläs kehityspoliittisella osastolla, tarkoitus on lisätä Suomen globaalia näkyvyyttä ja tehostaa UM:n sisäistä toimintaa vammaisasioissa. Suomi on rahoittanut asiantuntijan UN Womenin päämajaan New Yorkiin, UN Women:issa on vammaisstrategia Suomen aloitteesta. Maailmanpankissa on myös Suomen rahoittama vammaisasiantuntija.

Oviedon sopimuksen lisäpöytäkirjaluonnosta työstetään lausuntojen perusteella, seuraava kokous on marraskuun alkupuolella. Euroopan neuvoston bioetiikkakomitea teki Euroopan ihmisoikeustuomioistuimelle neuvoa-antavan lausuntopyynnön koskien sopimuksen tulkintaa, odotetaan Euroopan ihmisoikeustuomioistuimen lausuntoa.

**Valtiovarainministeriö**: Sote-lakiluonnokset ovat parhaillaan lausuttavina syyskuun loppuun asti. Ajankohtaista on budjettiriihi, jossa huomiota on herättänyt Veikkauksen varojen leikkaus. Euroopan neuvoston koronakriisiraporteissa on nostettu heikoimmassa asemassa olevien tilannetta koronakriisissä, Markku Mölläri vastaa vammaisasioista siellä. VM:n uutisseurannassa tullut esiin Espoon kaupungin konsultin tekemä saneerausohjelma, jossa on esitetty, että palattaisiin ulkoistetuista vammaispalveluista kaupungin omaan tuotantoon.

**Ympäristöministeriö**: Vuosien 2020-2022 lähiöohjelman tutkimushankkeet on valittu, yksi kehittämisteemoista on ikäystävällisyys ja esteettömyys. Lisätietoa löytyy [YM:n lähiöohjelman verkkosivuilta](https://www.ym.fi/fi-FI/Asuminen/Ohjelmat_ja_strategiat/Lahioohjelma#_blank). Ikääntyneiden asumisen toimenpideohjelma 2020-2022 on käynnistetty, selvityksiä on vireillä asumisturvallisuuteen ja kuntien ennakointiin liittyen. Tietoa taajamien kehittämisestä väestöltään vähenevissä kunnissa löytyy [YM:n Elinvoimainen taajama -hankkeen verkkojulkaisusta](http://urn.fi/URN%3AISBN%3A978-952-361-248-8#_blank). Kuntien avustushaku valtiolle on päättynyt, tarkoitus on auttaa kuntia ennakoimaan ikääntyneiden tarpeita. YM on mukana valtioneuvoston yhteisessä esteettömyystyössä, jossa työstetään ministeriökiinteistöjen esteettömyystietoja.

**Opetus- ja kulttuuriministeriö**: Varhaiskasvatuksen ja perusopetuksen tasa-arvo-ohjelma on julkaistu vuoden vaihteessa ja jalkautettu toimintaan, näkyy tulosohjauskeskustelussa ja valtion avustuskäytänteissä. Korkeakoulujen osalta saavutettavuusasiat ovat ajankohtaisia, ylijohtaja Tapio Kosunen siirtynyt erityisasiantuntijaksi saavutettavuussuunnitelmaan. Myös oppivelvollisuuden pidentäminen on tärkeä kokonaisuus.

 Päätös: VANE kävi keskustelun ministeriöiden ajankohtaisista asioista ja merkitsee kuullun tiedoksi.

# 5. Työryhmien kuulumiset

 VANEn työryhmäedustajat esittelevät työryhmien ajankohtaiset kuulumiset.

**Kelan kuntoutusasioiden asiakasfoorumi**: Elokuun kokouksessa käsiteltiin koronan vaikutusta Kelan kuntoutukseen ja sen toteuttamiseen. Koronan takia on siirrytty etäterapiakäytäntöihin, ja asiassa kuultiin asiakkaiden, Kelan ja palveluntuottajien näkemyksiä. Etäterapiakäytäntöä ei koettu myönteisesti. Käytännön tulevaisuus ja koronan eteneminen ovat epäselviä, seuraava kokous on marraskuussa.

**Sosiaaliturvakomitea**: Työ ja toimintakyky -jaoksessa pääsihteeri VANEn edustajana. Sotu-uudistuksen komitea tulee istumaan seitsemän vuotta. On aloitettu tilannekartoitusta, jossa pohditaan, mikä tekee sotusta monimutkaisen ja käyty läpi periaatteessa työmarkkinoilla olevien, mutta tosiasiallisesti työkyvyttömien ihmisten tilannetta. 21.9.2020 klo 13-15 on webinaari sotu-komitean työhön liittyen.

Osallisuustyöryhmä toimii lokakuun loppuun Ei myytävänä –kansalaisaloitteen pohjalta ja käy läpi sosiaalihuoltolain ja vammaispalvelulain osalta asiakasprosessin pyrkien varmistamaan vammaisten ihmisten osallisuuden ja luomaan oikeussuojakeinoja tilanteissa, joissa poiketaan asiakkaan toivomasta palvelujen järjestämisestä. Työskentely on osa vammaislainsäädännön uudistusta, tässä työryhmässä käsittelyssä on vain asiakasosallisuus. Sari Kokko on vammaisjärjestön edustajana.

**Sote-seurantaryhmä**:Ei kuulumisia.

**Apuvälineiden luovutusperusteryhmä**: Julkistettu lääkinnällisen kuntoutuksen valtakunnalliset luovutusperusteet. Toiveena on, että työ jatkuu.

**Saavutettavuuden seurantaryhmä**: Kokous lähiviikkoina.

 Päätös: VANE kävi keskustelun ja merkitsee kuullun tiedoksi.

# 6. YK:N VAMMAISYLEISSOPIMUKSEN KANSALLISEN Toimintaohjelman valmistelun tilanne ja jatkosta sopiminen

 Edellisen kokouksen jälkeen on ministeriöiden kanssa käytävät keskustelut saatu muutamaa poikkeusta lukuun ottamatta käytyä. Toimitetut tilannekuvaustekstit on viety pohjaluonnokseen, joka on toimitettu VANEn jäsenille katsottavaksi. Tilannekuvat ovat edelleen hajanaisia ja osa teksteistä puuttuu, samoin toimenpiteiden muotoilu on kesken. Kunkin hallinnonalan tulisi käydä tekstit läpi omalta osaltaan ja lisätä tässä vaiheessa puuttuvat osat ja saattaa teksti siihen muotoon, että voisimme järjestää vammaisjärjestöille joko kuulemisen tai kerätä kirjalliset kommentit.

On keskusteltu siitä, että SM:n teksteistä on koostettu Turvallisuus ja vaaratilanteet –osio. Luonnos on Kampuksessa työtilassa, kullekin ministeriöille annetaan muokkausoikeudet sinne. Tavoitteena on saada julkaistua toimintaohjelma vuoden 2020 aikana. Sovittiin, että 30.9.2020 mennessä ministeriöt tekevät tarvittavat korjaukset. Viikolla 43 on järjestöjen kuulemistilaisuus, jossa paikalla ovat myös ministeriöt. Viikolla 47 on VANEn kokous, jossa toimintaohjelman kokonaisuus hyväksytään.

Keskustelussa nousi esiin kysymys siitä, onko tuomioistuinvirasto osallistunut OM:n kautta toimintaohjelman kirjoittamiseen. Vammaisyleissopimuksen 13 artiklalla on isoja vaikutuksia siihen, miten tuomioistuinprosessit tulisi hoitaa vammaisten henkilöiden osalta, koulutus ja asian työstäminen tuomioistuinvirastossa on tärkeää. Katriina Nousiainen vie asiaa eteenpäin OM:ssä.

Pääsihteeri lähettää ministeriöille erillisen sähköpostin aikataulusta ja kirjoitusohjeista.

 Päätös: VANE kävi keskustelun toimintaohjelman valmistelun etenemisestä ja päätti jatkotoimista.

# 7. Pohjoismaisen vammaisneuvoston puheenjohtajuus

 Pohjoismaisen vammaisneuvoston puheenjohtajuus siirtyy Suomelle vuodeksi 2021. Tea Hoffrén esittelee suunnitelman vuoden tapahtumista.

Suunnitteilla on Inarissa pidettävä pohjoismainen tapaaminen, jonka keskiössä ovat alkuperäiskansoihin kuuluvien vammaisten henkilöiden oikeudet. Mukana ovat alustavasti pohjoismainen dementiaverkosto, pohjoismainen vammaisneuvosto ja Ihmisoikeuskeskus. Korona pitää huomioida neuvoston tapahtumien järjestelyissä. Keskusteltiin siitä, että VANE sitoutuu toiminnan taloudelliseen tukemiseen Inarissa järjestettävän tilaisuuden osalta.

Päätös: VANE kävi keskustelun suunnitelmasta ja päätti, että VANE tukee Inarin tilaisuutta taloudellisesti ja on mukana yhtenä järjestäjätahona.

# 8. Yhteistyö Kansanterveyden neuvottelukunnan kanssa

STM:ssä käynnistetään Kansanterveyden neuvottelukunnan työskentely. Neuvottelukunnan tehtävänä on laaja-alainen hyvinvoinnin, terveyden ja turvallisuuden edistäminen, myös sosiaali- ja terveyspalvelujen ulkopuolella. Neuvottelukunnan työskentely tapahtuu jaoksissa, jotka neuvottelukunta asettaa. Tarkoituksena on tehdä myös yhteistyötä muiden neuvottelukuntien kanssa ja esimerkiksi vammaisten oikeuksien huomioiminen ja osallisuus on syytä huomioida. Neuvotteleva virkamies Heli Hätönen STM:stä esittelee neuvottelukunnan suunniteltua toimintaa.

Keskustelussa nousi esiin kysymys siitä, miten YK:n vammaisyleissopimus on huomioitu neuvottelukunnan kokoonpanon muodostamisessa. Yhteispintajaostossa on Vammaisfoorumin edustus ja työskentelyssä on osallistavia menetelmiä. Sovittiin, että VANE valitsee oman edustajan arviointi ja politiikka –jaostoon. VANE on mukana 1. jaoston toiminnassa ja muutoinkin asiantuntijaroolissa eri keskusteluissa. Pyöreän pöydän keskusteluissa annetaan vammaisille henkilöille mahdollisuus olla mukana ja neuvottelukunnassa pidetään yhteyttä VANEen ja Vammaisfoorumiin.

Päätös: VANE merkitsi kuullun tiedoksi ja kävi keskustelun yhteistyöstä Kansanterveyden neuvottelukunnan kanssa. Päätettiin tiedustella mahdollisimman nopeasti VANEn ehdokkaita arviointi ja politiikka –jaostoon.

# 9. Lausunnot

 VANE on antanut edellisen kokouksensa jälkeen seuraavat lausunnot:

 \*UM (EN): Ihmisoikeuksia ja biolääketiedettä koskevan Euroopan neuvoston yleissopimuksen lisäpöytäkirjaluonnos, määräaika 18.5.2020

 \*VM: Henkilötunnuksen muuttamista pohtineen työryhmän loppuraportti, määräaika 1.6.2020

 \*STM: Lausuntopyyntö: Luonnos hallituksen esityksestä laiksi tartuntatautilain väliaikaisesta muuttamisesta: koronavirusepidemian tartuntaketjujen jäljittämistä ja katkaisua tehostava altistuneiden tunnistusjärjestelmä (VN/10579/2020), määräaika 1.6.2020

 \*LVM: Valtioneuvoston asetus liikkumisesteisen pysäköintitunnuksen myöntämisen edellytyksistä (VN/12496/2020), määräaika 8.6.2020

 \*OM: Viittomakieliasiain neuvottelukunta, VN/11512/2020, määräaika 11.6.2020

 \*STM: Hallituksen esitys eduskunnalle potilasvakuutuslain ja eräiden siihen liittyvien lakien muuttamiseksi (VN/790/2020), määräaika 12.6.2020

 \*OKM: Hallituksen esitys oppivelvollisuuslaiksi ja eräiksi siihen liittyviksi laeiksi, määräaika 15.6.2020

 \*LVM: Yhteiskunnallisesti merkittävien tapahtumien päivitystarpeiden arviointi (VN/11082/2020), määräaika 15.6.2020

 \*LVM: Digitaaliset keinot koronaviruksen jälkihoidossa -työryhmän väliraportti (VN/10633/2020), määräaika 22.6.2020

 \*UM: Valtioneuvoston ihmisoikeusselonteko, PF0Y3QGC-9, määräaika 30.6.2020

 \*LVM: Luonnos hallituksen esitykseksi eduskunnalle laeiksi liikenteen palveluista annetun lain, tieliikennelain 155 §:n sekä ajoneuvolain 25 ja 27 a §:n muuttamisesta (taksisääntelyn tarkistus, VN/1631/2020-LVM-117), määräaika 9.7.2020

\*OM: Kuluttajan ja asiakkaansuojan parantaminen henkilöön kohdistuvissa palveluissa (VN/718/2020), määräaika 31.7.2020

\*Eduskunta/liikenne- ja viestintävaliokunta/kirjallinen asiantuntijalausunto: HE 98/2020 vp hallituksen esitys eduskunnalle laiksi sähköisen viestinnän palveluista annetun lain muuttamisesta ja eräiksi siihen liittyviksi laeiksi, määräaika 25.8.2020

\*Eduskunta/sivistysvaliokunta, 17.9.20: HE 98/2020 vp Hallituksen esitys eduskunnalle laiksi sähköisen viestinnän palveluista annetun lain muuttamisesta ja eräiksi siihen liittyviksi laeiksi

Vireillä olevat lausunnot:

\*STM: Hallituksen esitysluonnoksesta eduskunnalle sosiaali- ja terveydenhuollon sekä pelastustoimen järjestämisen uudistusta ja maakuntien perustamista koskevaksi lainsäädännöksi (VN/8871/2019), määräaika 25.9.2020

\*Hallituksen esitys eduskunnalle laeiksi kotikuntalain ja verotusmenettelystä annetun lain 5 §:n muuttamisesta, määräaika 20.10.20

Jätetty lausumatta:

Opetushallitus: Perusopetuksen oppilaan oppimisen ja osaamisen arviointi: päättöarvioinnin kriteeriluonnokset. Perusteluna se, että oppiainekohtainen kriteeristö on liian yksityiskohtainen lausuttavaksi, VANE on lausunut yleisesti joulukuussa 2019. Järjestöt voivat lausua tästä halutessaan.

Päätös: Hyväksyttiin annetut lausunnot ja merkitään tiedoksi vireillä olevat sekä lausumatta jäänyt kohta.

# 10. Muut esille tulevat asiat

Nimetty sähköpostitse syrjinnän seurannan asiantuntijaryhmään edustajiksi Henrik Gustafsson ja Tea Hoffrén, joista jompikumpi valitaan.

Keskustelussa nousi esiin, että on tärkeää välittää nimittämispyynnöt sähköpostitse tiedoksi koko jäsenistölle.

# 11. Tiedoksi

 Katariina Puhakka on aloittanut korkeakouluharjoittelijana 1.9.2020, 3 kk.

 Päätös: VANE merkitsee asiat tiedoksi.

# 12. Seuraavan kokouksen ajankohdan päättäminen

Päätös: VANEn seuraava kokous pidetään marras-joulukuussa 2020. Kokouskutsu lähetetään myöhemmin sähköpostitse.

# 13. Kokouksen päättäminen

Puheenjohtaja päätti kokouksen klo 15.40.

Vammaisten henkilöiden oikeuksien neuvottelukunta VANE

Kaisa Alanne Merja Heikkonen

varapuheenjohtaja pääsihteeri